b'\n_START_ARTICLE_\nLetavto\n_START_PARAGRAPH_\nLetavto, tudi "lete\xc4\x8di avtomobil" je kri\xc5\xbeanec med zrakoplovom in avtomobilom._NEWLINE_Taka vozila-zrakoplovi niso \xc5\xa1e v \xc5\xa1iroki rabi, vendar \xc5\xbee dalj \xc4\x8dasa burijo domi\xc5\xa1ljijo. Po navadi so to razli\xc4\x8dna konceptna vozila, ki so zasnovana bodisi kot sestavljiva, ki imajo cestno osnovo, na katero se lahko nadgradi letalne dele, bodisi kot celostna, ki se jim za letenje ali za vo\xc5\xbenjo ni\xc4\x8d ne odvzema ali dodaja._NEWLINE_Leta 2012 je bila ustanovljeno Mednarodno zdru\xc5\xbeenje letavtov (International Flying Car Association), ki naj bi povezovalo proizvajalce letavtov, zbiralo novice in nudilo podatke.'